Diari Oficial de la Generalitat Valenciana


Sumari del DOGV 9952, del 07-10-2024 (2024/9897)

RESOLUCIÓ de 24 de setembre de 2024, del Rectorat, per la qual es nomena funcionari de carrera, pel sistema general d’accés lliure, de l'escala mitjana d’informàtica d'aquesta universitat.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9952

Data del DOGV
:   07-10-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9897

CVE
:   UHZR-Y-9128-6123

Data del document
:   24-09-2024

Organisme emissor
:   Universitat d'Alacant

Tipus de document
:   Resolució

Correcció d'errades

Anàlisi jurídica

 Descriptors 

:   * Universitat d'Alacant

Vista la proposta formulada pel tribunal qualificador de les proves selectives per a l'ingrés en l'escala mitjana d’informàtica, pel sistema general d'accés lliure, per a ocupar llocs de tècnic mitjà, de la Universitat d’Alacant, convocada per Resolució de 30 d’octubre de 2023 (DOGV de 08.11.2023) referència B03/23, i verificada la concurrència dels requisits exigits en les bases de la convocatòria.

L'esmentada resolució fa referència a l'escala d’analistes programadors de l'itinerari professional d'administració especial informàtica, si bé el nomenament es realitza en l'escala mitjana d’informàtica, segons la Resolució de 27 de maig de 2024, del Rectorat de la Universitat d'Alacant, per la qual es fa pública l'ordenació de les escales pròpies del personal tècnic, de gestió i d'administració i serveis de la Universitat d'Alacant (DOGV de 05.06.2024).

Aquest rectorat, de conformitat amb el que disposa l'article 64, lletra f), de l’Estatut d'aquesta universitat, aprovat per Decret de 3 de febrer de 2012, del Consell de la Generalitat Valenciana (*Boletín Oficial del Estado*  de 27 de febrer de 2012) i a proposta del tribunal qualificador,

RESOL

*Primer*

Nomenar funcionari de carrera de l'escala mitjana d’informàtica, de la Universitat d’Alacant, el personal aspirant aprovat que es relaciona en l'annex I d’aquesta resolució.

*Segon*

La presa de possessió l’haurà d’efectuar davant la rectora de la universitat en el termini d’un mes comptador a partir de l’endemà de la publicació d’aquesta resolució en el *Diari Oficial de la Generalitat Valenciana*.

*Tercer*

De conformitat amb el que es disposa en l'article 13 del Reial decret 598/1985, de 30 d'abril, i en l'article 10 de la Llei 53/1984, de 26 de desembre, d'incompatibilitats del personal al servei de les administracions públiques, el personal objecte del present nomenament, per a prendre possessió, haurà de realitzar la declaració a què es refereix el primer dels preceptes citats o l'adopció o sol·licitud de compatibilitat previstos en l'article 10 de la Llei 53/1984.

*Quart*

La diligència de presa de possessió haurà de formalitzar-se d'acord amb el que es disposa en la Resolució de 29 de maig de 1985 (BOE de 24 de juny), de la Secretaria d'Estat per a l'Administració Pública, per la qual s'estableix el model de títol de personal funcionari.

*Cinquè*

Contra aquesta resolució, que esgota la via administrativa, es pot interposar recurs en la via contenciosa administrativa davant de la Sala Contenciosa Administrativa del Tribunal Superior de Justícia de la Comunitat Valenciana, segons les competències que estableix l'article 10.1.J), en el termini de dos mesos previst en l'article 46 i sense comunicació d'interposició prèvia, a l’empara de la disposició derogatòria segona, tot això referit a la Llei 29/1998 de 13 de juliol, reguladora de la Jurisdicció contenciosa administrativa.

ANNEX I

*Escala mitjana  d’informàtica, pel sistema general d'accés lliure, de la Universitat d'Alacant*

|  |  |  |
| --- | --- | --- |
| *Núm. registre personal* | *Cognoms i nom* | *Destinació Universitat Província* |
| \*\*\*3511\*\*\*A0203 | Sánchez Bernabeu, José Manuel | Alacant |

  
  

Alacant, 24 de setembre de 2024

(p. d. Resolució 07.06.2023)

Julio Marcelo García Mora

Gerent